Die ou Grieke was meesters in die gebruik van yster, en die Romeine ná hulle ook. Hulle het dit vir baie dinge gebruik, net soos ons dit vandag ook doen: vir vensterskerms, skarniere, slotte, juweelboksies. Die ou Galliërs het die kuns van die Romeine geleer en dit op hul beurt aan die Noormanne oorgedra. Die Noormanne moet baie knap smede gewees het, want met hul karige kennis en die primitiewe gereedskap van destyds het hulle gepantserde skepe gebou.